Diari Oficial de la Generalitat Valenciana


Sumari del DOGV 4193, del 19-02-2002 (2002/1481)

RESOLUCIÓ de 13 de febrer de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'annex per a l'any 2001 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/1481


Data del document
:   13-02-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * cooperació administrativa
    * catàleg
    * biblioteca
    * administració central
    * patrimoni cultural

RESOLUCIÓ de 13 de febrer de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'annex per a l'any 2001 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic. [2002/X1481]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, el 8 d'octubre de 2001, l'Annex per a l'any 2001 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0071/2002, i que figura com a annex d'aquesta resolució.
  
València, 13 de febrer de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Annex per a l'any 2001 al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic.
  
A Madrid, a 8 d'octubre de 2001
  
Reunits:
  
D'una part, l'Excma. Sra. Sra. Pilar del Castillo Vera, en nom i representació del Ministeri d'Educació, Cultura i Esport, en virtut del que disposa l'art. 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i de l'altra, l'Honorable Sr. D. Manuel Tarancón Fandos, conseller de Cultura i Educació de la Generalitat Valenciana, en virtut de l'acord adoptat pel Govern Valencià de data de 5 d'octubre de 2001.
  
A fi de procedir a la firma de l'Annex al Conveni per a la realització del Catàleg Col·lectiu del Patrimoni Bibliogràfic,
  
Manifesten
  
Que amb data 28 de Novembre del 2000 ambdós parts van subscriure un Conveni de col·laboració per a la realització del Catàleg Col·lectiu del Patrimoni Bibliogràfic, d'acord amb l'obligació establida en l'article 51 de la Llei 16/1985, del Patrimoni Històric Espanyol.
  
Que l'article 8 del citat Conveni establix que estarà vigent fins al 31 de desembre de l'any 2003, i que d'acord amb el seu article 1 l'aportació de cada una de les Administracions per als exercicis següents es fixarà per mitjà de la firma d'un Annex al Conveni en funció de les disposicions pressupostàries de les parts.
  
Una vegada acordada la quantitat a aportar pel Ministeri d'Educació, Cultura i Esport i per la Generalitat Valenciana per al 2001, ambdós parts
  
Acorden:
  
Primer. D'acord amb el que establix l'article 1 del Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic, la quantitat total per al 2001 es fixa en 32.074.443 de pessetes (90.151,82 euros), de les que el Ministeri d'Educació, Cultura i Esport aportarà 6.000.000 pessetes (36.060,73 euros), és a dir el 40 per cent del total, i la Generalitat Valenciana aportarà 9.000.000 pessetes (54.091,09 euros), és a dir, el 60 per cent del total. L'aportació de la Generalitat Valenciana es farà a càrrec de l'aplicació pressupostària 78.35.724.08.689.71, codi línia T1610000.
  
Segon. La quantitat que aporta el Ministeri d'Educació, Cultura i Esport serà lliurada a la Comunitat Autònoma de València una vegada firmat el present annex al Conveni, a fi que siga invertida en el pagament del personal catalogador, segons el que establix l'Acord 1 del Conveni.
  
La ministra d'Educació, Cultura i Esport,
  
PILAR DEL CASTILLO VERA
  
El conseller de Cultura i Educació,
  
MANUEL TARANCÓN FANDOS